ย่านชุมชนเก่า: ชุมชนบ้านนาผือ
ที่อยู่: ตำบลคำพี้ อำเภอนาแก จังหวัดนครพนม ภาคตะวันออกเฉียงเหนือ
ลักษณะสำคัญ: ชุมชนบ้านนาผือ เป็นชุมชนขนาดเล็กตั้งอยู่บนสภาพภูมิประเทศที่เป็นที่ราบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา เป็นชุมชนที่พักอาศัยของกลุ่มชาติพันธุ์ผู้ไท ซึ่งยังคงมีวิถีชีวิต วัฒนธรรมประเพณี และความเชื่อที่ยังปรากฏอยู่ในปัจจุบัน เช่น การแต่งกาย ภาษาพูด เป็นต้น และการใช้ฝาไม้เฮี้ยะ และการนำวัสดุเหลือใช้มาทำผนัง